**Mi a norma? Saját ismeretek és tapasztalatok gyűjtése (normaszegés, normasértés és következményei) Bizalmas információk kezelése**

norma: általános jelentése szerint magatartási szabály!, amely a lehetséges cselekedetek

**A társadalmi normák általános jellemzői**

Az emberi közösség létéhez tartozik, hogy az egyének egymáshoz igazítsák magatartásukat, s ezáltal célszerű együttműködési rendet alakítsanak ki.

A társadalmi **norma** olyan magatartási szabály, amely a lehetséges magatartások közül előírja a helyeset és követendőt.

A normák létrejöhetnek spontán módon vagy tudatos alapon. Általában a spontán módon kialakult normákat szoktuk a szűkebb értelemben vett társadalmi normák csoportjába sorolni, pl. szokás, erkölcs, illem stb. Ilyen értelemben a jogot kivonjuk ebből a körből, hiszen minden elemére a tudatosság a jellemző.  
Az emberi magatartás befolyásolása szempontjából viszont valamennyi létező társadalmi norma (a jog is) azonos mechanizmus alapján működik és azonos ismérvei vannak. A társadalmi normák legfontosabb jellemzői azokat a lényegi ismérveket mutatják meg számunkra, amelyek együttes megléte esetén beszélhetünk csak normáról.

**A társadalmi normák ismérvei**

1. **ÉRVÉNYESSÉG** - Valamely személyi körre nézve a norma kötelezőként előírt, elfogadott értékként elismert. Ennek alapján a normát betartják, nem vitatják annak követendő voltát. Ha kétségessé válik a norma értéktartalma, hitelessége, akkor érvényességét veszti és nem is érvényesül automatikusan, hanem csak kényszerrel.

2. **ÁLTALÁNOSSÁG** - A norma általános előírásokat tartalmaz a közösség számára. Mind a követendő magatartás, mind a magatartásra kötelezett általánosan van megfogalmazva. Nem norma az olyan magatartás-befolyásolás, amely egy személyhez szól. Az adott közösségen belül mindenkihez kell szólnia, akitől elvárják, hogy adott szituációban meghatározott magatartást tanúsítson.

3. **ISMÉTELTSÉG** - E jellemzőt szokták normativitásnak nevezni. Lényege: a norma címzettje minden ismétlődő esetben ugyanúgy járjon el, ahogy a norma előírja. Az egyszer követendő magatartás nem norma, hanem pl. egyedi parancs. Az ismétlődő helyzethez kapcsolódó ismétlődő magatartás adja az adott viszonyok stabilitását, a kiszámítható rendet.

4. **SZAKCIONÁLTSÁG** - A norma központi eleme. Azt jelenti, hogy amennyiben a normában foglalt előírásokat nem tartják be, hátrányos következményekkel kell számolni. A kilátásba helyezett hátrány sokféle lehet attól függően, hogy milyen típusú normáról van szó. (pl. megvetés, kiközösítés) és tényleges kényszerben is megnyilvánulhat (máglyán való elégetés, szabadságvesztés stb.)

5. **HIPOTETIKUS SZERKEZET** - A norma egy feltételezett jövőbeni szituációra és magatartásra vonatkozik. Ha a feltételek majd beállnak, akkor alkalmazni kell a norma előírásait, ill. ellenkező magatartás esetén az előre megfogalmazott hátrányt.

6. **RECIPROCITÁS (kölcsönösség)**. A normák jogosultságok és kötelezettségek kölcsönösségeként értelmezhetők. Minden jogosultsággal szemben mások által tanúsítandó, elvárható magatartás áll szemben.

A társadalmi normáknak **három nélkülözhetetlen mozzanata** van, amelyek azonban a norma nyelvi megfogalmazásában összeolvadnak, csak logikai elemzés útján választhatók el egymástól. Ezek a következők:

– a magatartás leírása, megfogalmazása;

– a magatartás normatív minősítése, vagyis tilossá, kötelezővé vagy megengedetté nyilvánítása;

– a normasértés következményeinek az előírása, vagyis a szankció.

A társadalmi együttélés biztosítása során a társadalmi normák négy alapvető **funkciót**töltenek be:

– **Magatartásmintát nyújtanak** a társadalom tagjai számára, tájékoztatnak arról, hogy adott esetben mi a helyes, a követendő magatartás, és azt elő is írják.

– Közreműködnek a társadalom tagjai között keletkezett **konfliktusok rendezésében.**

– Lehetővé teszik **mások magatartásának az értékelését,** ahhoz értékelési alapot nyújtanak.

– Lehetővé teszik **mások magatartásának az előrebecslését,** hiszen a társadalom tagjai általában a társadalmi normáknak megfelelően járnak el.

A társadalmi normáknak **több fajtája** alakult ki. A törzsi-nemzetségi társadalmak többé-kevésbé egységes normarendszere az osztálytársadalmak kialakulásával differenciálódott, elvált egymástól a szokás, az erkölcs, a jog és a vallási norma. Az ezt követő fejlődés során ez a differenciálódási folyamat tovább folytatódott, így elkülönültek többek között az illem, a divat szabályai, a politikai normák és a különböző szervezetek normái, közöttük az államigazgatási normák. A társadalmi normák különböző fajaira a **tudatosság eltérő foka** jellemző

**BŰN, NORMASZEGÉS**

Bűnnek a norma nyílt megszegése számított.

A társadalmi normák fogalmi eleme a szankció, vagyis a **normasértés** esetére kilátásba helyezett, a normasértő személy számára hátrányos következmény előírása. A szankció a társadalom, a közösség tagjai vagy képviselői számára a magatartás-előírás megsértése esetére előírja a kilátásba helyezett hátrány érvényre juttatását is. A szankció alkalmazása, a szankcionálás nem puszta hátrányokozás, hanem a normasértés miatt kötelezően előírt hátrányokozás. Ez egyben föltételezi a normasértő magatartásnak valamilyen – esetenként elnagyolt, sommás – megítélését, értékelését is. Ezért a hátrány bekövetkezése nem pusztán kauzális folyamat. Ezért nem társadalmi normák azok az előírások, amelyekből hiányoznak a szankciók, a közösség negatív reakcióját nem helyezik kilátásba, hanem csupán kauzálisan bekövetkező sikertelenséggel jár megsértésük (például életbölcsességek, követendő módszerek, receptek, esztétikai szabályok stb.). A társadalmi normák tehát két előírást tartalmaznak: az egyik a követendő magatartásra vonatkozik és a magatartásmintában fejeződik ki, a másik a közösség reakciójára vonatkozik és a szankcióban fejeződik ki.

|  |
| --- |
| Aki javítani szeretne:  Gyűjts 5 példát normaszegésre / normasértésre és következményeikre! |

eredetű : valakinek a fivére, valakinek a nővére